### | | | | --- | --- | | | | | --- | | **Byråd** 20. marts 2018 Sagsnr. 710-2018-931 Dok.nr. 710-2018-59743 Sagsbehandler DPBSTE | | 51.                 Anlægsbevilling til renovering og udvidelse af parkeringsareal i Søften Erhverv - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag behandle en anlægsbevilling på 2,2
mio. kr. til renovering og udvidelse af parkeringsareal i Søften Erhverv.

Parkeringsarealet i Søften Erhverv har på nuværende
tidspunkt et areal på ca. 4.200 m². Arealet foreslås udvidet med ca. 1.000 m²
til i alt 5.200 m². Udvidelsen kan ske inden for matriklen ved at inddrage dele
af matriklens grønne beplantning. Dette vil samtidig åbne arealet op og reducere
risikoen for tyveri på pladsen.

[adresse] placering og afgrænsning er vist på
vedlagte bilag.

Projektet omfatter etablering af fast belægning, belysning,
toilet, affaldshåndtering, olieudskiller samt afvanding. Når projektet er
realiseret, vil det kommunale parkeringsareal efterleve gældende krav for nye
parkeringsanlæg for tunge køretøjer, understøtte de lokale erhvervsdrivende og
sikre miljøet mod eventuelle udslip på pladsen som led i renoveringen.

**VURDERING**

I projektets indledende fase er renoveringen af pladsen
drøftet med de lokale virksomheder i området. Herfra er der et stort ønske om
toiletfaciliteter på pladsen, større affaldskapacitet samt bedre skiltning af
parkeringspladsens placering. Det foreslås derfor, at der etableres et
vedligeholdelsesvenligt toilet på pladsen.

Der er vurderet alternative placeringsmuligheder for
parkeringspladsen. Afgørende for at fastholde den nuværende placering er, at en
flytning af parkeringspladsen vurderes at ville medføre betydelige udgifter til
oprensning af arealet, som tidligere har været anvendt til landbrugsbebyggelse.

[adresse] placering er derfor fastholdt på
baggrund af ønske fra virksomhederne i Søften Erhverv og en samlet vurdering af
anlægsøkonomien.

Det renoverede parkeringsanlæg vil efterleve gældende krav
for nye parkeringsanlæg for tunge køretøjer, understøtte de lokale
erhvervsdrivende og sikre miljøet mod eventuelle udslip fra parkerede lastbiler
på pladsen.

**ØKONOMI**

Der søges en anlægsbevilling på i alt 2,2 mio. kr. til den
ovenfor beskrevne renovering og udvidelse. Anlægsbevillingen finansieres af det
tilsvarende rådighedsbeløb i budgettet for 2018-21 (A-216).

Projektets skønnede udgifter er oplistet nedenfor:

|  |  |
| --- | --- |
| **Aktivitet** | **Beløb kr.** |
| Belægninger og jord | 1.550.000 kr. |
| Toiletfaciliteter | 125.000 kr. |
| Belysning | 100.000 kr. |
| Olieudskiller | 100.000 kr. |
| Afvanding | 325.000 kr. |
| **I alt** | **2.200.000 kr.** |

Det bemærkes, at der i budgettet for 2018-21 er indarbejdet
en årlig driftsudvidelse på 15.000 kr. til almindeligt renhold af
parkeringsarealet. Forslaget om at etablere toilet på parkeringspladsen samt en
revurdering af driftsudgifterne fører til, at de afledte driftsudgifter
forventes at være i størrelsesorden 30.000 kr. pr. år. Udvidelsen af driftsudgifterne
foreslås indarbejdet i forbindelse med den tekniske budgetlægning for Budget
2019-22.

**INDDRAGELSE**

Virksomhederne i Søften Erhverv har på mødet 25. september
2017 været inddraget i forhold til ønsker til faciliteter på parkeringspladsen.

**INDSTILLING**

Direktøren for Teknik og Kultur indstiller til Byrådet:

1. At der gives en anlægsbevilling på 2,2
mio. kr. til renovering og udvidelse af parkeringsareal i Søften Erhverv,
finansieret af det afsatte rådighedsbeløb i Budget 2018-21.

2. At der indarbejdes en yderligere driftsudgift
på 15.000 kr. årligt i Budget 2019-22.

**BESLUTNING**

***Teknik- og Miljøudvalget, 1. marts 2018:***

Fraværende:Ingen

Indstilles godkendt.

***Økonomiudvalget, 13. marts 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Kortbilag - Parkeringsareal | 710-2018-28199 |